สำหรับคนที่อยู่โซนบางนา หรือคนที่ชอบมาออกกำลังกายยามเช้าที่สวนหลวง ร.9 คงคุ้นเคยกับการเดินตลาดยามเช้าสวนหลวง ร.9 เป็นอย่างดี
ส่วนคนที่อยากจะมาชอปปิ้งเสาร์อาทิตย์ แนะนำเข้าซอยข้างๆห้างพาราไดซ์แล้วขับตรงเข้ามาเรื่อยๆจะเจอกับตลาดค่ะ ที่จอดรถก็มีทั้งแบบฟรีและไม่ฟรี สำหรับข้างถนนต้องดูดีๆนะคะอาจโดนล็อคล้อได้
เข้ามาถึงจะมีหลายตลาดมากค่ะ วันนี้ขอแนะนำ ร้านในตลาดยิ่งนราก่อนค่ะ ตลาดนี้มีของกินอร่อยๆเยอะมาก เยอะขนาดที่ว่าต้องต่อคิวซื้อกันเลยทีเดียว
ร้านสามใบเถาเป็นอีกร้านที่เป็นร้านประจำของเราค่ะ ร้านนี้จะขายอาหารเวียดนาม อาทิ กวยจั๊บญวน ไข่กระทะ ขนมปัง เป็นต้น ร้านจะอยู่ด้านในสุดของตลาดหน้าห้องน้ำค่ะ
วันนี้เราสั่งกวยจั๊บญวนใส่ไข่ ราคา 50฿ 
หลังจากสั่งแล้วก็เดินไปหาโต๊ะนะค่ะ เดี๋ยวจะมีคนเอามาเสิร์ฟให้และเก็บเงินที่โต๊ะ โดยรวมสำหรับเรานะคะรสชาติดีเลยทีเดียว แม่ค้าน่ารัก อัธยาศัยดีค่ะ ตอนเช้าได้ซุปหอมๆร้อนๆ อุ่นท้องดีค่ะ